เงินบาทปิด30.30/35
ธนาคารกรุงเทพ รายงาน เงินบาทปิด 30.30/35 แนวโน้มแข็งค่าจาก กนง.ขึ้นดอกเบี้ย-เงินทุนไหลเข้า
9 มี.ค. 2554

ธนาคารกรุงเทพ รายงาน เงินบาทปิด 30.30/35 แนวโน้มแข็งค่าจาก กนง.ขึ้นดอกเบี้ย-เงินทุนไหลเข้า
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 30.30/35 บาท/ดอลลาร์ แข็งค่าขึ้นจากเปิดตลาดช่วงเช้าที่ระดับ 30.34/36 บาท/ดอลลาร์
วันนี้เงินบาทปรับตัวแข็งค่าขึ้นรับมติที่ประชุมคณะกรรมการนโยบายการเงิน(กนง.) ที่ปรับขึ้นอัตราดอกเบี้ยนโยบายอีก 0.25% ซึ่งการปรับขึ้นดอกเบี้ยดังกล่าวส่งผลต่อเนื่องให้มีเงินทุนไหลเข้ามาลงทุนทั้งในตลาดหุ้นไทยและตลาดพันธบัตร ประกอบกับช่วงนี้เงินดอลลาร์ยังมีทิศทางอ่อนค่า
"วันนี้บาทแกว่งในกรอบแคบ แต่ก็แข็งค่าขึ้นเพราะตอนนี้กระแสดอลลาร์ยังอ่อนค่า ประกอบกับผลต่อเนื่องจากที่ประชุม กนง.ขึ้นดอกเบี้ย ทำให้มีเงินไหลเข้ามาลงทุนทั้งในตลาดหุ้นและตลาดพันธบัตร" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ระดับ 82.80 เยน/ดอลลาร์ ส่วนเงินยูโรอยู่ที่ระดับ 1.3870 ดอลลาร์/ยูโร
นักบริหารเงิน คาดว่า พรุ่งนี้เงินบาทยังคงมีทิศทางแข็งค่า มองกรอบไว้ที่ 30.25-30.35 บาท/ดอลลาร์